**Výročná správa o činnosti**

**Rady školy pri ZŠ s MŠ, Nižná brána 8, Kežmarok**

**za rok 2022**

Rada školy pri Základnej škole s materskou školou, Nižná brána 8, Kežmarok svoju funkciu, činnosť a aktivity uskutočňovala v súlade s platnými právnymi predpismi a Štatútom rady školy. Rada školy pracovala podľa schváleného plánu činnosti na rok 2022 v nasledovnom zložení:

Predseda RŠ:

Mgr. Jana Szentiványiová – zástupca pedagogických zamestnancov ZŠ

Členovia rady školy:

Aneta Liptáková – zástupca pedagogických zamestnancov MŠ

Ing. Zuzana Tomová – zástupca nepedagogických zamestnancov

Mgr. Ladislav Petras, Mgr. Lucia Troppová (od 24. 6. 2022) – zástupca zriaďovateľa

PhDr. Marta Sabolová – zástupca zriaďovateľa

PhDr. Andrej Zreľák – zástupca zriaďovateľa

Mgr. Ondrej Jankura – zástupca zriaďovateľa

Mgr. Jaroslav Božoň – zástupca rodičov ZŠ

Mgr. Ivana Brijová – zástupca rodičov ZŠ

Mgr. Ľuboslav Kovalský – zástupca rodičov ZŠ

Ing. Zuzana Hajkovská – zástupca rodičov MŠ

 Všetci delegovaní zástupcovia zriaďovateľa boli po komunálnych voľbách opätovne delegovaní do RŠ na ďalšie funkčné obdobie s účinnosťou od 29. 11. 2023.

Prehľad činnosti Rady školy pri Základnej škole, Nižná brána 8, Kežmarok:

Prvé zasadnutie rady školy v kalendárnom roku 2022 sa uskutočnilo 30. marca 2022. Bolo to ustanovujúce zasadnutie RŠ v novom zložení členov, ktorému predchádzali voľby všetkých členov RŠ. Následne, 20. apríla 2022, sa uskutočnilo riadne zasadnutie RŠ s nasledovným programom:

Program zasadnutia:

1. Otvorenie zasadnutia
2. Štatút Rady školy pri ZŠ s MS Nižná brána 8, Kežmarok
3. Výročná správa o činnosti Rady školy pri ZŠ s MŠ Nižná brána 8, Kežmarok za rok 2021
4. Plán zasadnutí RŠ pre kalendárny rok 2022
5. Správa o hospodárení školy v roku 2021
6. Informácie o pridelenom rozpočte pre školu na rok 2022
7. Informácie o výchovno-vzdelávacích výsledkoch za 1. polrok a 3. štvrťrok šk. roka 2021/2022
8. Rôzne, diskusia
9. Záver

Na tomto zasadnutí bolo prijaté nasledovné uznesenia:

1. Rada školy odsúhlasila Štatút Rady školy pri ZŠ s MS Nižná brána 8, Kežmarok.
2. Rada školy vzala na vedomie Výročnú správa o činnosti Rady školy pri ZŠ s MŠ Nižná brána 8, Kežmarok za rok 2021.
3. RŠ vzala na vedomie Správa o hospodárení školy v roku 2021 a informácie o pridelenom rozpočte pre školu na rok 2022.
4. Rada školy vzala na vedomie informácie o výchovno-vzdelávacích výsledkov za I. polrok a III. štvrťrok šk. roku 2021/2022.

Druhé riadne zasadnutie RŠ sa uskutočnilo dňa 28. júna 2022. Nastala zmena v zložení rady školy. Mgr. Lucia Troppová bola delegovaná zriaďovateľom školy do RŠ s platnosťou od 24. 06. 2022, čím nahradila v RŠ odvolaného Mgr. Ladislava Petrasa. Zasadnutie malo nasledovný program:

Program zasadnutia:

1. Otvorenie zasadnutia
2. Záverečná správa o výchovno-vzdelávacej činnosti jej výsledkoch a podmienkach školy za školský rok 2020/2021
3. Pedagogicko-organizačné zabezpečenie školského roka 2021/2022
4. Oboznámenie sa s plánom práce školy na školský rok 2021/2022
5. Rôzne, diskusia

Na tomto zasadnutí boli prijaté nasledovné uznesenia:

1. Rada školy vzala na vedomie informácie o výchovno-vzdelávacích výsledkoch za II. polrok šk. roku 2021/2022.
2. RŠ vzala na vedomie informácie o umiestnení žiakov na SOŠ a informácie o počte žiakov na nasledujúci školský rok.
3. RŠ vzala na vedomie a prerokovala ŠkVP MŠ.

Posledné zasadnutie RŠ v kalendárnom roku 2022 sa uskutočnilo 25. októbra 2022.

Program zasadnutia:

1. Otvorenie zasadnutia
2. Záverečná správa o výchovno-vzdelávacej činnosti, jej výsledkoch a podmienkach školy za školský rok 2021/2022
3. Pedagogicko-organizačné zabezpečenie školského roka 2022/2023
4. Oboznámenie sa s plánom práce školy na školský rok 2022/2023
5. Rôzne, diskusia

Uznesenie:

1. Rada školy berie na vedomie a odporúča zriaďovateľovi školy schváliť Záverečnú správu o výchovno-vzdelávacej činnosti a výsledkoch, podmienkach školy za školský rok 2021/2022.
2. Rada školy vzala na vedomie správu o pedagogicko-organizačnom zabezpečení školského roka 2022/2023 a oboznámila sa s plánom práce školy pre tento školský rok.
3. Rady školy prerokovala a berie na vedomie Školský poriadok MŠ.

Všetci členovia Rady školy  si plnili svoje povinnosti vyplývajúce z ich členstva v RŠ, zúčastňovali sa na zasadnutiach a svoju prípadnú neúčasť na nich vopred ospravedlnili. Rada školy v roku 2022 nedostala žiaden konkrétny podnet na riešenie závažných skutočností, ktoré sa vzťahovali k činnosti školy. Rada školy nemá vlastný majetok, administratívnu činnosť zabezpečovala z prostriedkov rozpočtu školy.

Na zasadnutiach  RŠ sa pravidelne zúčastňoval riaditeľ školy – PaedDr. Dušan Tokarčík, ktorý RŠ informoval o všetkých dôležitých skutočnostiach a náležitostiach týkajúcich sa činnosti školy na požiadanie RŠ.

Výročná správa Rady školy pri ZŠ s MŠ, Nižná brána 8, Kežmarok za rok 2022 a Plán zasadnutí Rady školy pri ZŠ s MŠ, Nižná brána 8, Kežmarok na rok 2023 budú zverejnené aj na webovej stránke školy.

V Kežmarku, dňa 29. 03. 2023 Mgr. Jana Szentiványiová

 predseda RŠ